open-index/open-wikipedia-markdown huggingface dataset:
दोस्त (1944 फ़िल्म)

**दोस्त** (अंग्रेज़ी: Friend) 1944 में नवीन पिक्चर्स द्वारा निर्मित, शौकत हुसैन रिज़वी निर्देशित हिन्दी फिल्म है। इस फिल्म के प्रमुख कलाकार कन्हैयालाल एवं माया बेनर्जी और सहायक कलाकार आग़ा, हिमालय दासानी, हुस्न बानो, मिर्ज़ा मुशर्रफ, मोतीलाल, नूरजहाँ, राम प्यारी, शौकत हुसैन रिज़वी, शेरली एवं वरमाला कुमठेकर है। इस फिल्म के गीतकार शम्स लखनवी तथा संगीतकार सज्जाद हुसैन है।

## संक्षेप

## चरित्र
## मुख्य कलाकार
* कन्हैयालाल
* माया बेनर्जी
* आग़ा
* हिमालय दासानी
* हुस्न बानो
* मिर्ज़ा मुशर्रफ
* मोतीलाल
* नूरजहाँ
* राम प्यारी
* शौकत हुसैन रिज़वी
* शेरली
* वरमाला कुमठेकर

## दल
* *निर्देशक* &ndash; शौकत हुसैन रिज़वी
* *निर्माण संस्था* &ndash; नवीन पिक्चर्स
* *संगीतकार* &ndash; सज्जाद हुसैन
* *गीतकार* &ndash; शम्स लखनवी
* *पार्श्वगायक* &ndash; नूरजहाँ

## संगीत
सभी गीत के गीतकार शम्स लखनवी एवं संगीतकार सज्जाद हुसैन है। 
:(गीत - गायक - समय) रूप में
# "अब कौन है मेरा" - नूरजहाँ - 1:45
# "आलम पर आलम सितम पर सितम" - नूरजहाँ - 3:10
# "बदनाम मुहब्बत कौन करे" - नूरजहाँ - 3:05
# "कोई प्रेम का देके संदेसा" - नूरजहाँ - 3:35
# "मोरे सजना आके दरस दिखा" - नूरजहाँ - 3:20

## रोचक तथ्य
## परिणाम
### बौक्स ऑफिस
### समीक्षाएँ
## नामांकन और पुरस्कार
## सन्दर्भ

## बाहरी कड़ियाँ
* 

श्रेणी:1944 में बनी हिन्दी फ़िल्म
इस्को

thumb|इस्को स्टील प्लांट, बर्नपुर, पश्चिम बंगाल, भारत
**भारतीय लौह एवं इस्पात कम्पनी** (Indian Iron and Steel Company / IISCO) भारतीय इस्पात प्राधिकरण लिमिटेड (सेल) का पूर्ण स्वामित्वाधीन वाला सहायक सेक्टर है। एक समय था जब 'इस्को' का नाम लंदन स्टॉक एक्सचेंज में उद्धृत किया जाता था जो १९६० के आरम्भ में कोलकाता स्टॉक एक्सचेंज के लिए गर्व की बात थी। १९९४ में इसका उल्लेख वित्त एवं इंडस्ट्रियल कांस्ट्रक्शन (BIFR) में भी किया जाता था।

इस्को का आरम्भ १८७४ में देखा जा सकता है जब जेम्स रस्किन ने ढलवां लौह उत्पादन के लिए पश्चिम बंगाल के कुल्टी में 'बंगाल आइरन वर्क्स' की स्थापना की थी। सन १९१८ में कई हाथो से गुजरने के बाद 'इस्को' को 'बर्न एण्ड कम्पनी' द्वारा प्रोमोट किया गया। १९३९ में बर्नपुर में इस्पात का विनिर्माण आरम्भ किया गया। सन १९६० तक सर बाइरन मुखर्जी की अध्यक्षता में 'इस्को' प्रतिवर्ष उत्पादन कर रही थी लेकिन सन १९७२ में उत्पादन में गिरावट आयी इसे भारत सरकार ने अधिगृहीत कर लिया। मार्च १९७८ में इसे सेल की सहायक कम्पनी बना दिया गया।

इस्को की चिरिया, गुआ और मंधारपुर की लौह अयस्क खाने भारत की सर्वोत्तम खानें हैं।

इसकी तीन इकाइयँ हुई कुल्टी, हीरापुर , बर्नपुर। ये तीनों ही कारखाने रेलमार्ग से जुडे है।कुल्टी बाराकर नदी पर स्थित है तथा कोलकाता से 215 किमी दूर है। हीरापुर आसनसोल से 6 किमी और कुल्टी 11 किमी दूर है। हीरापुर में कच्चा लोहा बनता है जिसको कुल्टी कारखाने में तैयार किया जाता है।

1976 में इनका प्रबन्घ पूणतः सार्वजनिक क्षेत्र (SAIL)के पास आ गया है।

लौह अयस्क सिहंभूमि ( झारखण्ड ) जल दामोदर नदी की सहायक नदी बाराकर से मिलता है।

1972-73 में भारतीय लोहा और इस्पात कारखानें से इस्पात उत्पादन बहुत कम हो गया और संयंत्र सरकार द्वारा अधिग्रहित कर लिया ।

## बाहरी कड़ियाँ
* भारतीय लौह एवं इस्पात कम्पनी का जालघर
* IISCO Steel Plant - Official SAIL webpage
* PIB Press Release on IISCO 2003

श्रेणी:भारत की इस्पात कंपनियां
बर्नपुर

**बर्नपुर** (बांग्ला: বার্ণপুর), पश्चिम बंगाल के आसनसोल उप मंडल का प्रमुख औद्योगिक नगर है। यह बर्धमान जिले में पड़ता है जो पश्चिम बंगाल के पश्चिमी सीमावर्ती क्षेत्र के खनन-औद्योगिक क्षेत्र के केन्द्र में है।

इस नगर का नाम 'बर्न एण्ड कम्पनी' के नाम पर पड़ा है जिसने सन् १९१८ में इस्को को बढ़ावा दिया था। लौह-निर्माण संयंत्र के बनने के बाद यह कस्बा बस गया। सन् १९१८ में 'इण्डियन स्टैण्डर्ड वैगन फैक्टरी' को भी यहाँ स्थापित किया गया।

## सन्दर्भ

श्रेणी:बर्धमान ज़िला
श्रेणी:पश्चिम बंगाल के शहर
खोखन वन्यजीव विहार

**खोखन वन्य जीव विहार** हिमाचल प्रदेश के कुल्लू जिले में स्थित है। यह वन्य विहार 1405 हेक्टेयर क्षेत्र में फैला हुआ है। इस विहार को संरक्षण देने के लिए वर्ष 1954 में अधिसूचित किया गया। इस विहार की समुद्रतल से न्यूनतम ऊंचाई 1500 मीटर तथा अधिकतम ऊंचाई 2787 मीटर है। इस क्षेत्र में औसत वार्षिक वर्षा 850 मिलीमीटर के लगभग होती है। इस विहार क्षेत्र का तापमान सामान्यतः न्यूनतम पांच डिग्री सेंटीग्रेड तथा अधिकतम 28 डिग्री सेंटीग्रेड होता है। इस क्षेत्र में बर्फ भी पड़ती है और इसका वार्षिक औसत 330 मिलीलीटर है।

श्रेणी:भारत के वन्य अभयारण्य
मजाथल हासरंग वन्य अभयारण्य

**मजाथल हासरंग वन्य अभयारण्य** (Majathal Hasrang Wildlife Sanctuary) भारत के हिमाचल प्रदेश राज्य के सोलन व शिमला ज़िलों में स्थित एक वन्य अभयारण्य है। यह विहार सतलुज नदी के तट पर स्थित है। इस विहार में हिमालय क्षेत्र के काले भालू, जंगली बिल्ली, भारतीय वन्य भालू, लंगूर, सांभर, हिरण, लियोपर्ड, चीतल, रीसस आदि जीव सुरक्षित हैं। इस विहार में केवल ओक के वृक्ष पाए जाते हैं। यह वन्य विहार क्षेत्र 3,938.86 हेक्टेयर क्षेत्र में फैला हुआ है।

## विवरण
इस विहार की समुद्रतल से न्यूनतम ऊंचाई 900 मीटर तथा अधिकतम ऊंचाई 1966 मीटर है। इस विहार क्षेत्र में औसत वार्षिक वर्षा 1040 मिलीमीटर के लगभग होती है। इस क्षेत्र का तापमान सामान्यतः न्यूनतम एक डिग्री सेंटीग्रेड तथा अधिकतम 29 डिग्री सेंटीग्रेड रहता है। इस वन्यजीव विहार को प्रथम बार सन् 1962 में संरक्षित करा गया, और 1974 में  अभयारण्य के रूप में अधिसूचित किया गया।

## इन्हें भी देखें
* सोलन ज़िला
* हिमाचल प्रदेश

## सन्दर्भ

श्रेणी:हिमाचल प्रदेश के वन्य अभयारण्य
श्रेणी:सोलन ज़िले का भूगोल
श्रेणी:शिमला ज़िले का भूगोल
प्लुर्क

प्लुर्क एक सामाजिक संजाल व माइक्रोब्लॉगिंग वेबसाइट है जो अपने सदस्यों को अद्यतन भेजने और दूसरे सदस्यों के अद्यतनों को पढ़ने देता है। इन १४० शब्दों के अद्यतनों को प्लुर्क कहा जाता है। 
अद्यतनों को सदस्यों के मुखपृष्ठ एक समयरेखा पे दर्शाया जाता है एक कालानुक्रमिक क्रम में। सदस्य दूसरे सदयों के प्लुर्कों का उत्तर भी दे सकते हैं या तो plurk.com वेबसाइट के माध्यम से, इंस्टंट मेसेजइंग या पाठ्य संदेशों के माध्यम से।

Alexa के अनुसार, 4 अप्रैल 2011 को प्लुर्क के ४१.५% सदस्य ताइवान से आते हैं। प्लुर्क को ताइवान में २७वा पद दिया गया है और पूरे विश्व में 1,२९७वा पद दिया गया है।

## सन्दर्भ

## बाहरी कड़ियाँ
* https://web.archive.org/web/20110728053634/http://www.plurk.com/aboutUs
## इन्हें भी देखें
माइक्रोब्लॉगिंग
ट्विटर

श्रेणी:चिट्ठाकारी
श्रेणी:माइक्रोब्लॉगिंग
श्रेणी:सामाजिक नेटवर्किंग
एमी वाइनहाउस

यह इंग्लैंड की ग्रेमी और ब्रिट अवार्ड विजेता प्रसिद्ध गायिका थीं। उनके गानों को यूनीवर्सल नामक कंपनी जारी करती थी। उन्होंने शराब और ड्रग्स की लत के चलते कठिन समय बिताया था। नशे की लत दूर करने के लिए वो कुछ समय एक नशा मुक्ति केंद्र में
भी रह चुकी थीं। 27 वर्ष की अवस्था में वे अपने उत्तरी लंदन के घर में मृत पाई गईं। उनकी मृत्यु का कारण अत्यधिक शराब का सेवन माना जाता है। उन्हें सर्बिया में एक कार्यक्रम के दौरान लोगों के तानों का सामना करना पड़ा था जब वो मंच पर बेहद नशे की अवस्था में आ गई थीं। इस घटना के बाद उन्होंने यूरोप का अपना पूरा दौरा ही रद्द कर दिया था। सर्बिया में 90 मिनट के अपने प्रदर्शन के दौरान वो बड़बड़ाते हुए दिखीं और मंच से कई बार गायब हो गईं.
## बाहरी कड़ियाँ
* एमी वाइनहाउस की मौत

श्रेणी:ब्रितानी गायिका
श्रेणी:27 वर्ष में निधन
निकटदृष्टि दोष

**निकट-दृष्टि दोष** या **निकट-दर्शिता** दृष्टि की अपवर्तन दोष है जिसमें कुछ मीटर निकट रखी वस्तुएँ स्पष्ट दिखती हैं किन्तु दूर की वस्तुएँ सुस्पष्ट नहीं दिखाई देती। नेत्रों में यह दोष उत्पन्न होने का कारण प्रकाश की समान्तर किरणपुंज आँख द्वारा अपवर्तन के बाद दृष्टि पटल पर न बनाकर उसके सामने ही प्रतिबिम्ब बना देना है। ऐसे दोषयुक्त व्यक्ति का दूर-बिन्दु अनंत पर न होकर नेत्र के निकट आ जाता है।   

इसका अंतर्निहित कारण आनुवंशिक और पर्यावरणीय कारकों का संयोजन माना जाता है। चक्षु लेंस की अत्यधिक वक्रता अथवा नेत्र गोलक का प्रसारण, इस दोष के संभावित कारण हैं।   

इस दोष को उपयुक्त क्षमता के अवतल लेंस के उपयोग द्वारा संशोधित किया जा सकता है।

## निकट-दृष्टि दोष का निवारण
thumb
निकट-दृष्टि दोष में नेत्र का दूर बिन्दु अनन्त से कम दूरी पर हो जाता है। आँख के इस दोष को दूर करने के लिए ऐसे अवतल लेंस का उपयोग किया जाता है कि अनन्त पर रखी वस्तु से चलने वाली किरणें इस लेंस से निकलने पर नेत्र के दूर बिन्दु से चली हुई प्रतीत हो। तब ये किरणें नेत्र लेंस से अपवर्तित होकर दृष्टि पटल पर मिलती हैं।

उपयुक्त फोकस दूरी वाले अवतल लेंस से युक्त चश्में के प्रयोग से निकट-दृष्टि को सुधारा जाता है। इससे दूर की चीजें भी स्पष्ट दिखने लगती हैं। जब नेत्र की गोलकता बढ़ जाती है तो उसका फोकस कम हो जाता है जिससे वस्तुएँ दृष्टि पटल पर न बनकर उससे पहले ही बन जाता हैं। जिससे वस्तुएँ धुंधली दिखाई देती हैं।

## इन्हें भी देखें
*मोतियाबिंद
*जरादूर दृष्टि
*दूरदृष्टिता
*मानव नेत्र
*दृष्टिपटल
*रेटिना

## बाहरी कड़ियाँ
*निकट दृष्टि दोष के होने पर तुरंत इलाज कराएं 
*pupilEyes – Learn how Myopia happens
*''— an impartial documentation of all the reasons, therapies, and recommendations''—summary of scientific publications, status February 2011, printed version ISBN 1-58961-271-X (2004)
*VisionSimulations.com |What the world looks like to people with various diseases and conditions of the eye
* [https://web.archive.org/web/20090919060827/http://vision.berkeley.edu/wildsoet/index.html The
धूल संग्रहकर्ता

एक धूल कलेक्टर करने के लिए हवा की गुणवत्ता में औद्योगिक और वाणिज्यिक प्रक्रियाओं से हवा या गैस से धूल और अन्य अशुद्धियों को इकट्ठा करके जारी बढ़ाने के लिए इस्तेमाल किया प्रणाली है। भारी धूल भार संभाल बनाया गया है, एक धूल कलेक्टर प्रणाली एक धौंकनी, धूल फिल्टर, एक फिल्टर सफाई प्रणाली और एक धूल गोदाम या धूल हटाने प्रणाली के होते हैं। यह हवा क्लीनर जो डिस्पोजेबल फिल्टर का उपयोग करने धूल हटाने से प्रतिष्ठित है।

## सन्दर्भ
जर्मैनी भाषा परिवार

thumb|300px|जर्मैनी भाषाओँ का फैलाव - गाढ़े लाल रंग के देशों में कोई जर्मैनी भाषा बहुसंख्यक या प्रथम भाषा है, हलके लाल देशों में कोई जर्मैनी भाषा सरकारी स्तर पर मान्य है
**जर्मैनी भाषा परिवार** या **जर्मनिक भाषा परिवार**, हिन्द-यूरोपी भाषा परिवार की एक शाखा है। इस परिवार की सारी भाषाओँ की सांझी पूर्वजा "आदिम जर्मैनी" नाम की एक कल्पित भाषा है। इतिहासकार अनुमान लगते हैं की आदिम जर्मैनी भाषा लौह युग में लगभग 800 ईसापूर्व के काल में उत्तर यूरोप में बोली जाती थी। अंग्रेज़ी इसी भाषा परिवार की सदस्या है और इसकी अन्य जानी-मानी भाषाएँ जर्मन, डच और स्कैंडिनेविया क्षेत्र की भाषाएँ हैं (जिनमें नोर्वीजियाई, स्वीडी, डेनी और आइसलैंडी शामिल हैं)। कुल मिलकर विश्व में लगभग 56 करोड़ लोग किसी जर्मैनी भाषा को अपनी मातृभाषा के रूप में बोलते हैं। दुनिया में अंग्रेज़ी के फैलाव के कारण लगभग 2 अरब लोग किसी जर्मैनी भाषा को बोल सकते हैं (चाहे वह मातृभाषा न होकर उनकी दूसरी या तीसरी भाषा ही हो)।

## श्रेणीकरण
जर्मैनी भाषाओँ के श्रेणीकरण को लेकर भाषावैज्ञानिकों में आपसी मतभेद है। फिर भी इन्हें अक्सर तीन श्रेणियों में विभाजित किया जाता है -
* पश्चिमी जर्मैनी भाषाएँ: इनमें अंग्रेज़ी, जर्मन और डच शामिल हैं
* उत्तरी जर्मैनी भाषाएँ: इनमें स्कैंडिनेविया क्षेत्र की भाषाएँ शामिल हैं
* पूर्वी जर्मैनी भाषाएँ: इनमें गोथिक जैसी भाषाएँ शामिल थीं, लेकिन इस श्रेणी की भाषाएँ पूरी तरह लुप्त हो चुकी हैं

## इन्हें भी देखें
* अंग्रेज़ी
* जर्मन भाषा
* हिन्द-यूरोपी भाषा परिवार

## सन्दर्भ


श्रेणी:भाषा-परिवार
श्रेणी:जर्मैनी भाषाएँ
श्रेणी:हिन्द-यूरोपीय भाषाएँ
श्रेणी:हिन्दी विकि डीवीडी परियोजना
प्रदूषण रोकथाम

**प्रदूषण की रोकथाम** (P2) में वो गतिविधियां शामिल हैंं जो कि एक प्रक्रिया द्वारा उत्पन्न होने वाले प्रदूषण की मात्रा को कम करने में सहयोग करते हैंं। जैसे **प्लास्टिक**- उपभोक्ता को कम खपत करना, ड्राइविंग या औद्योगिक उत्पादन को कम  इस्तेमाल करना, इत्यादि से प्रदूषण की रोकथाम का प्रयास किया जा सकता है। प्रदूषण नियंत्रण रणनीति भी बनाए गए है, जो प्रदूषक प्रबंधन और पर्यावरण पर इसके प्रभाव को कम करने की कोशिश की गई हैं। प्रदूषण की रोकथाम दृष्टिकोण जिससे इसके स्रोत से उत्पन्न प्रदूषण की राशि को कम करने की कोशिश की गई हैं।प्रदूषण के स्रोतों को कम करना प्रदूषण के रोकथाम की सबसे कारगर रणनीति है। कुछ पेशेवरों को भी प्रदूषण की रोकथाम के लिए रीसाइक्लिंग या पुन:उपयोग करने की सलाह दी गई है।
एक पर्यावरण प्रबंधन रणनीति के रूप में प्रदूषण की रोकथाम के लिए कुछ उपाय बताए गए हैं जैसे:- प्रदूषण की रोकथाम हरी रसायन शास्त्र जैसे ही चीज़ों से की जा सकती हैं।
अमेरिका पर्यावरण संरक्षण एजेंसी के द्वारा P2 एक प्रोग्राम  है जो कि व्यक्तियों और संगठनों की सहायता इसे  लागू करने की कोशिश करती हैं।

## सन्दर्भ

श्रेणी:प्रदूषण
श्रेणी:अवरोधन
विद्युत् अपघट्य अवाक्षेपक

विद्युत् अपघट्य अवाक्षेपक/इलेक्ट्रोस्टैटिक प्रीसिपिटेटर (ईएसपी) एक फिल्टर रहित उपकरण है जो प्रेरित इलेक्ट्रोस्टैटिक चार्ज के बल का उपयोग करके बहती गैस से धूल और धुएं जैसे महीन कणों को हटा देता है, जिससे यूनिट के माध्यम से गैसों का प्रवाह न्यूनतम रूप से बाधित होता है।
## सन्दर्भ
प्रदीप चौधुरी

**प्रदीप चौधुरी** (५ फरबरि १९४३) बांग्ला साहित्य के भूखी पीढ़ी (हंगरी जनरेशन) साहित्य अंदोलनके प्रख्यात कवि, आलोचक एवम अनुवादक हैं। भूखी पीढी आंदोलन में योगदान के लिये उन्हें विश्वभारती विश्वविद्यालय से रसटिकेट (बेदखल) कर दिया गया था। आन्दोलन के जिन ग्यारह सदस्य के खिलाफ़ गिरफ़्तारी का समन निकला था उन लोगों में प्रदीप चौधुरी भी थे। उनके पिता के अगरतला (त्रिपुरा) स्थित घर से गिरफतार करके उन्हें कोलकाता के बंकशल अदालत में पेश किया गया था, हालांकि उनके खिलाफ मुकदमा नहीं चला था। रसटिकेट होने के बाद उन्होंने फिर से यादबपुर विश्व्विद्यालय में दाखिला लिया और अंग्रेजी में एम ए पास किया। वे कोलकाता में में स्कूलों में शिक्षक रहे, जिस दौरान उन्होंने फ़्रेन्च भाषा में पठन किया। यह पठन बाद में उनके अनुवाद कार्य में काम आया। शान्तिनिकेतन में पढ़ते समय वे **स्वकाल्** नाम से भूखी पीढ़ी की एक लघु पत्रिका का सम्पादन किया करते थे, जिसका नाम बदलकर सत्तर के दशक में उन्होने **फु:** रख लिया। **फु:** एक त्रिभाषिक (बांग्ला, अंग्रेजी एवं फ़्रेन्च) पत्रिका के रूप में काफ़ी सफल रही।

## कृतियां
* कालो गर्तो/ब्लैक होल (१९८०/१९९६/२०००)
* दि असासिन ऐन्ड दि डलिया
* रात्रि--कविता और आलोचना (१९९६) फ्रांसिसि भाषा में (२०००)
* कविताधर्म/पोयेट्रिरिलिजियन (२०००)
* सैंचुयारिअज, प्लेसेस ऐन्ड एग्जाइलस (१९९४)
* प्ले बुक (१९९७) अंग्रेजी एवं फ्रांसिसि भाषा में।
* बिग किस टु आल दि स्ट्रे डागस (२००४)

## सन्दर्भ
* समीर रायचौधुरी सम्पादित हवा४९। प्रदीप चौधुरी के कवितायें। (१९९६)।
* टिउडर प्रकाशित पोएट्रि औफ प्रदीप चौधुरी। (१९९५)

## इन्हे भी देखें
* सुबिमल बसाक
* देबी राय
* बासुदेब दाशगुप्ता
* शक्ति चट्टोपाध्याय
* मलय रायचौधुरी
* सन्दीपन चट्टोपाध्याय
* विनय मजुमदार
* त्रिदिब मित्रा
* समीर रायचौधुरी
* फालगुनि राय
* अनिल करनजय
* भूखी पीढ़ी (हंगरी जनरेशन)

## बाह्यसूत्र
* प्रदीप चौधुरी का काव्यग्रन्थ ब्लैक होल
* देनिस एमिओन के लिये हुये प्रदीप चौधुरी का साक्षातकार
* प्रदीप चौधुरी एवं अन्य आंदोलनकारियों का फोटोचित्र
* प्रदीप चौधुरी सहित भुखी पीढी के कार्यावली एवं दर्शन

श्रेणी:बांग्ला साहित्यकार
श्रेणी:कवि
श्रेणी:साहित्यिक आंदोलन
केंद्रीय प्रत्यक्ष कर बोर्ड

भारत में प्रत्यक्ष कर से संबंधित सभी मामले 1 जनवरी 1964 से **केंद्रीय प्रत्यक्ष कर बोर्ड** (सीबीडीटी) को सौंप दिए गए और इसे राजस्व बोर्ड अधिनियम 1963 से अधिकार प्राप्त है। सीबीडीटी वित्त मंत्रालय में राजस्व विभाग का एक हिस्सा है। एक ओर सीबीडीटी भारत में प्रत्यक्ष कर की नीतियों और योजनाओं के लिए आवश्यक निविष्टियां प्रदान करता है वहीं दूसरी ओर यह आयकर विभाग के माध्यम से प्रत्यक्ष कर कानूनों के प्रशासन के लिए जिम्मेदार है।

अध्यक्ष, जो भारत सरकार के पदेन विशेष सचिव होते हैं, सीबीडीटी का प्रमुख होता है। इसके अलावा, सीबीडीटी के छह सदस्य होते हैं, जो भारत सरकार के पदेन अपर सचिव होते हैं। सीबीडीटी के अध्यक्ष और सदस्यों का चयन भारतीय राजस्व सेवा (आईआरएस), भारत की प्रमुख सिविल सर्विस, से की जाती है। ये सदस्य आयकर विभाग के शीर्ष प्रबंधन का गठन करते हैं। सीबीडीटी के समर्थन सदस्यों को आईआरएस और देश के अन्य प्रमुख सिविल सेवाओं से चुना जाता है और इससे संबद्ध कई कार्यालय इसकी सहायता करते हैं।

## बाहरी सूत्र
https://web.archive.org/web/20110427131744/http://bharat.gov.in/sectors/finance/direct_taxes.php

श्रेणी:भारत में स्थित संगठन
केंद्रीय उत्पाद एवं सीमा शुल्क बोर्ड

केंद्रीय उत्पाद एवं सीमा शुल्क बोर्ड (सीबीईसी) भारत सरकार के वित्त मंत्रालय के अधीन राजस्व विभाग का एक हिस्सा है। यह लेवी और केंद्रीय उत्पाद शुल्क व सीमा शुल्क की वसूली से संबंधित नीतियां तैयार करता है। साथ ही सीबीईसी के अधिकार क्षेत्र में आने वाले प्रशासन से संबंधित तस्करी की रोकथाम और सीमा शुल्क, केंद्रीय उत्पाद शुल्क और नारकोटिक्स से संबंधित मामले देखता है। बोर्ड कस्टम हाऊसेज, केंद्रीय उत्पाद शुल्क आयुक्तालय और केंद्रीय राजस्व नियंत्रण प्रयोगशाला सहित अपने अधीनस्थ संगठनों का प्रशासनिक प्राधिकरण है।

अध्यक्ष, जो कि भारत सरकार के पदेन विशेष सचिव होते हैं, सीबीईसी का प्रमुख होता है। इसके अलावा, सीबीईसी में पांच सदस्य होते हैं, जो भारत सरकार के पदेन अपर सचिव होते हैं। सीबीईसी के अध्यक्ष और सदस्यों का चयन भारतीय राजस्व सेवा (आईआरएस), भारत की प्रमुख सिविल सेवा, से की जाती है। ये सदस्य केंद्रीय उत्पाद एवं सीमा शुल्क विभाग के शीर्ष प्रबंधन का गठन करते हैं। सीबीईसी के समर्थन सदस्यों को आईआरएस और देश के अन्य प्रमुख सिविल सेवाओं से चुना जाता है और इससे संबद्ध कई कार्यालय इसकी सहायता करते हैं।

## बाहरी कड़ियाँ
https://web.archive.org/web/20110427131650/http://bharat.gov.in/sectors/finance/excise_customs.php

श्रेणी:भारत में स्थित संगठन
चक्रवातीय परिष्‍करण

thumb
**चक्रवातीय परिष्‍करण**, किसी वायु, गैस या द्रव की धारा में  अभिकणों को विलग करने की एक विधि है जिसमें किसी वायु छनित्र का प्रयोग नहीं किया जाता। यह एक प्रकार का भ्रमिल विलगन है। जब किसी द्रव से कणिकाओं को विलग करना होता है तब जल चक्रवात का उपयोग किया जाता है जबकि किसी गैस में उपस्थित अभिकणों को विलग करने के लिए गैस चक्रवात का उपयोग किया जाता है। तरल और ठोस के मिश्रण को विलगित करने के लिए घूर्णन एवं गुरुत्वाकर्षक प्रभावों का उपयोग किया जाता है। चक्रवातीय परिष्‍करण का उपयोग किसी गैसीय धारा से द्रव के सूक्ष्म बून्दों को अलग करने के लिए भी किया जा सकता है।
श्रेणी:ठोस-गैस विलगन
वाणिज्य एवं उद्योग निदेशालय

वाणिज्य एवं उद्योग निदेशालय की प्रमुख जिम्मेदारी देश में औद्योगिक विकास और इसके लिए जरूरी बुनियादी सुविधाएं उपलब्ध कराना तथा उद्योगों में पूंजी निवेश को प्रोत्साहित करना है। इसके लिए निदेशालय सुविधाओं के साथ ही साथ सब्सिडी व अन्य सुविधाएं भी उपलब्ध कराता है। उद्योगों को व्यवसायी, बिजली, भूमि और पानी के साथ ही राजकोषीय प्रोत्साहन उपलब्ध कराना भी निदेशालय की ही जिम्मेदारी है।

## बाहरी कड़ियाँ
https://web.archive.org/web/20110629111152/http://www.bharat.gov.in/sectors/commerce/index.php
माध्यस्थम् अधिनियम १९९६

**माध्यस्थम् अधिनियम १९९६** (Arbitration Act 1996), यूके की संसद का एक अधिनियम है जो यूके के न्यायाधिकार क्षेत्र में माध्यस्थम् (या, विवाचन) की कार्यवाही को नियंत्रित करता है।

## इन्हें भी देखें
*माध्यस्थम्

## बाहरी कड़ियाँ
* Full text on OPSI

श्रेणी:यूके के अधिनियम
शिक्षा विभाग

भारत में शिक्षा विभाग की स्थापना करीब सौ वर्ष पहले हुई थी। देश की स्वतंत्रता के पहले सन 1910 में शिक्षा को प्रोत्साहन देने के लिए शिक्षा विभाग का गठन किया गया था। हालांकि 15 अगस्त सन 1947 को स्वतंत्रता प्राप्ति के तुरंत बाद 29 अगस्त सन 1947 को मानव संसाधन विकास मंत्रालय के अंतर्गत पूर्ण रूप से शिक्षा को समर्पित 'शिक्षा विभाग' की स्थापना फिर से की गई। हालांकि इस विभाग के नाम कार्यप्रणाली और जिम्मेदारियों में स्वतंत्रता के बाद भी समय-समय पर कई बदलाव किए जाते रहे हैं। 
वर्तमान में मंत्रालय के पास शिक्षा के दो विभाग हैं: 
* उच्च शिक्षा विभाग 
* स्कूल शिक्षा और साक्षरता विभाग

केंद्र सरकार ने अपनी अगुवाई में शैक्षिक नीतियों एवं कार्यक्रम बनाने और उनके क्रियान्‍वयन पर नजर रखने के कार्य को जारी रखा है। इन नीतियों में सन् 1986 की राष्‍ट्रीय शिक्षा-नीति (एनपीई) तथा वह कार्यवाही कार्यक्रम (पीओए) शामिल है, जिसे सन् 1992 में अद्यतन किया गया। संशोधित नीति में एक ऐसी राष्‍ट्रीय शिक्षा प्रणाली तैयार करने का प्रावधान है जिसके अंतर्गत शिक्षा में एकरूपता लाने, प्रौढ़शिक्षा कार्यक्रम को जनांदोलन बनाने, सभी को शिक्षा सुलभ कराने, बुनियादी (प्राथमिक) शिक्षा की गुणवत्ता बनाए रखने, बालिका शिक्षा पर विशेष जोर देने, देश के प्रत्‍येक जिले में नवोदय विद्यालय जैसे आधुनिक विद्यालयों की स्‍थापना करने, माध्‍यमिक शिक्षा को व्‍यवसायपरक बनाने, उच्‍च शिक्षा के क्षेत्र में विविध प्रकार की जानकारी देने और अंतर अनुशासनिक अनुसंधान करने, राज्‍यों में नए मुक्‍त विश्‍वविद्यालयों की स्‍थापना करने, अखिल भारतीय तकनीकी शिक्षा परिषदको सुदृढ़ करने तथा खेलकूद, शारीरिक शिक्षा, योग को बढ़ावा देने एवं एक सक्षम मूल्‍यांकन प्रक्रिया अपनाने के प्रयास शामिल हैं। इसके अलावा शिक्षा में अधिकाधिक लोगों की भागीदारी सुनिश्चित करने हेतु एक विकेंद्रीकृत प्रबंधन ढांचे का भी सुझाव दिया गया है। इन कार्यक्रमों के कार्यान्‍वयन में लगी एजेंसियों के लिए विभिन्‍न नीतिगत मानकों को तैयार करने हेतु एक विस्‍तृत रणनीति का भी पीओए में प्रावधान किया गया है।

## बाहरी कड़ियाँ
https://web.archive.org/web/20110902233054/http://bharat.gov.in/sectors/education/index.php

श्रेणी:भारत सरकार
बंजारानामा

thumb|right|200px|''बंजारानामा'' नज़ीर अकबराबादी (1735-1830) द्वारा लिखी गई एक कविता है
**बंजारानामा** (उर्दू: ), अठारहवीं शताब्दी के भारतीय शायर नज़ीर अकबराबादी द्वारा लिखी गयी एक प्रसिद्ध कविता है। इस रचना का मुख्य सन्देश है के सांसारिक सफलताओं पर अभिमान करना मूर्खता है क्योंकि मनुष्य की परिस्थितियाँ पलक झपकते बदल सकतीं हैं। धन-सम्पति तो आनी-जानी चीज़ है किन्तु मृत्यु, एक निश्चित सत्य है जो, कभी न कभी हर मनुष्य के साथ घटेगा। यह कविता तेज़ी से भारतीय उपमहाद्वीप के कई भागों में लोकप्रिय हो गई और इसकी ख्याति लगभग पिछली दो शताब्दियों से बनी हुई है। इसके बारे में कहा गया है कि, हालांकि इसकी भाषा देसी और सरल है, पर इसमें पाई जाने वाली छवियाँ और कल्पनाएँ इतना झकझोर देने वालीं हैं कि यह "गीत कई हजार वर्षों की शिक्षाओं को एक सार रूप में सामने लेकर आता है"। इसमें बंजारे का पात्र मृत्यु की ओर इशारा है: जिस तरह यह कभी नहीं बता सकते कि कोई बंजारा कब अपना सारा सामान लाद कर किसी स्थान से चल देगा, उसी तरह से मृत्यु कभी भी आ सकती है।

## कविता के कुछ छंद और टेक
कविता का हर अंश एक ही टेक पर अंत होता है - "सब ठाठ पड़ा रह जावेगा जब लाद चलेगा बंजारा"। यह पंक्ति भारत और पाकिस्तान की लोक-संस्कृति में एक सूत्रवाक्य के रूप में सम्मिलित हो चुकी है, जिसका अर्थ है कि अपनी आत्मा और ज़मीर को कभी भी लोभ और घमंड के लिए बलि नहीं चढ़ाना चाहिए। भारत में इसका प्रयोग संसद और अन्य राजनैतिक गतिविधियों में भी भ्रष्टाचार के सन्दर्भ में हो चुका है। 

## आम भाषा का प्रयोग
उस ज़माने में उर्दू शायरी में बहुत अरबी-फ़ारसी मिलाकर लिखने का रिवाज था, लेकिन नज़ीर अकबराबादी ने उसे छोड़ कर सड़कों पर बोले जाने वाले बिलकुल साधारण शब्दों और मुहावरों का प्रयोग किया। आधुनिक हिन्दी-उर्दू बोलने वाले कविता को समझ तो सकते हैं, लेकिन इसमें कुछ ऐसे शब्द हैं जो आधुनिक हिन्दी-उर्दू में बहुत कम प्रयोग होते हैं या लुप्त हो चुके हैं। उदाहरण के लिए "दाख" शब्द संस्कृत के "द्राक्ष" शब्द से उत्पन्न है, लेकिन आधुनिक हिन्दी में उसका स्थान लगभग पूरी तरह फ़ारसी के "अंगूर" शब्द द्वारा ले लिया गया है।

## इन्हें भी देखें
* बंजारा

## सन्दर्भ




श्रेणी:उर्दू की कवितायें
श्रेणी:हिन्दी की कवितायें
श्रेणी:सूत्रवाक्य
श्रेणी:हिन्दी विकि डीवीडी परियोजना
सरोजिनी महिषी

**डॉ सरोजिनी महिषी** (मृत्यु-२५ जनवरी १९१५) भारतीय विदुषी थीं। उन्होने हिन्दी, कन्नड तथा संस्कृत भाषा में 40 पुस्तकें लिखी हैं। वह तमिल, तेलुगु, मराठी, कोंकणी आदि की भी ज्ञाता थीं। अगस्त २०११ को उन्हें हिन्दी भवन द्वारा राजर्षि पुरूषोत्तम दास टंडन की जयंती के अवसर पर हिन्दीरत्न सम्मान दिया गया।

श्रीमती डॉ॰ सरोजिनी महिषी जवाहर लाल नेहरू व इंदिरा गांधी के कार्यकाल में कर्नाटक के धारबाड़ जिले से 1962, 1967, 1971 व 1977 तक लोकसभा से सांसद रहीं। 1983 व 1984 से 1990 तक राज्यसभा से संसद में प्रतिनिधित्व करती रही हैं।

उन्होंने समाज सेवा, समाज कल्याण का कार्य किया है। दक्षिण भारत में हिंदी के विरोध के प्रश्न पर उनका विचार है कि यह पहले होता था अब नहीं होता है। श्रीमती महिषी संसदीय हिंदी परिषद की अध्यक्ष भी रही हैं। हिंदी, अंग्रेजी, संस्कृत, कन्नड, मराठी, कौकणी, तमिल, तैलगू आदि भाषाओं पर अपनी अच्छी पकड़ रखने वाली श्रीमती महिषी पं॰ जवाहर लाल नेहरू व इंदिरा गांधी के लिये अनुवादक का काम किया करती थी। उनके भाषणों का अनुवाद करती थी। अनेक पुस्तके लिखने के साथ आज भी सांसद के लिये काम करती हैं।

श्रेणी:भारतीय भाषाविद
श्रेणी:भारतीय लेखक
शुष्क वन अनुसंधान संस्थान, जोधपुर

**शुष्क वन अनुसंधान संस्थान** (Arid Forest research Institute / AFRI) की स्थापना भारतीय वानिकी अनुसंधान एवं शिक्षा परिषद, पर्यावरण एवं वन मंत्रालय के तहत सन् 30 जून 1987 में राजस्थान के जोधपुर जिले में की गई थी। यह संस्थान भारतीय वानिकी अनुसंधान एवं शिक्षा परिषद्, देहरादून के अधीनस्थ भारत भर में फैले हुवे 8 अनुसंधान संस्थानों में से एक है। इस संस्थान का मुख्य उद्देश्य राजस्थान, गुजरात राज्यों तथा दादरा नगर हवेली केन्द्र शासित प्रदेश के गर्म शुष्क एवं अर्द्ध शुष्क क्षैत्रों में वैज्ञानिक अनुसंधान द्वारा वानिकी के क्षैत्रों में ऐसी तकनीके विकसित करना है जिससे वानस्पतिक क्षैत्र बढ़े एवं जैव विविधता का संरक्षण भी हो।

भारत का लगभग 12 प्रतिशत भू-भाग शुष्क क्षैत्र के अन्तर्गत आता है जोकि मुख्यतः राजस्थान, गुजरात, पंजाब, हरियाणा, आन्ध्रप्रदेश, कर्नाटक और महाराष्ट्र के करीब 32 मिलियन हैक्टेयर क्षैत्र में फैला हुआ है। कम एवं अनियमित वर्षा, लगातार पड़ने वाला अकाल, तेज विकिरण की गर्मी, कभी-कभी पड़ने वाला पाला, तेज हवा, कम आर्द्रता एवं अधिक वाष्पोत्सर्जन, कमजोर मृदास्थिति, कम वानस्पतिक क्षैत्र तथा पानी की अत्यधिक कमी जैसी विशेषताएँ इस क्षैत्र की शुष्क परिस्थिति का निर्माण करती है।

इस संस्थान का परिसर न्यू पाली रोड़ पर करीब 66 हैक्टेयर में फैला हुआ है। यहाँ संस्थान का कार्यालय जिसमें अनेक आधुनिकतम प्रयोगशालाएँ हैं तथा पुस्तकालय एवं सूचना केन्द्र भवन, सामुदायिक हॉल, वैज्ञानिक हॉस्टल, अतिथिगृह तथा कर्मचारियों के आवास स्थित हैं।

## बाहरी कड़ियाँ
* '''शुष्क वन अनुसंधान संस्थान, जोधपुर''' का जालघर (Krutidev010 font)

श्रेणी:भारत में अनुसंधान संस्थाएँ
श्रेणी:भारत में वानिकी
श्रेणी:भारत के वन शोध संस्थान
उत्तम प्रचलन

**उत्तम प्रचलन** (Best practices) ऐसी पद्धतियाँ, तकनीकें या विधियाँ हैं जो सामान्य-रूप-से-स्वीकृत, अनौपचारिक रूप से मानकीकृत होती हैं। ये समय की कसौटी पर परखी और खरी उतरी हुई होती हैं। ये प्रायः 'सामान्य बुद्धि' (कॉमन सेंस) पर आधारित होती हैं और वहाँ प्रयोग की जाती हैं जहाँ कोई विषेhv5fष विधि मानकीकृत नहीं होती। महाभारत की कथा है कि छद्मवेषधारी 'धर्म' ने युधिष्ठिर से प्रश्न किया, "कः पन्थाः?" (कौन सा मार्ग यथेष्ट है?) इस पर युधिष्ठिर का उत्तर था-
: *तर्कोऽप्रतिष्ठः श्रुतयो विभिन्ना नैको ऋषिर्यस्य मतं प्रमाणम्।
: *धर्मस्य तत्त्वं निहितं गुहायाम् महाजनो येन गतः सः पन्थाः॥
(तर्कः अप्रतिष्ठः, श्रुतयः विभिन्नाः, एकः ऋषिः न यस्य मतं प्रमाणम्, धर्मस्य तत्त्वं गुहायाम् निहितं, महाजनः येन गतः सः पन्थाः।)

**अर्थ:** *जीवन जीने के असली मार्ग के निर्धारण के लिए कोई सुस्थापित तर्क नहीं है, श्रुतियां (शास्त्रों तथा अन्य स्रोत) भी भांति-भांति की बातें करती हैं, ऐसा कोई ऋषि/चिंतक/विचारक नहीं है जिसके वचन प्रमाण कहे जा सकें। वास्तव में धर्म का मर्म तो गुहा (गुफा) में छिपा है, यानी बहुत गूढ़ है। ऐसे में समाज में प्रतिष्ठित व्यक्ति जिस मार्ग को अपनाता है वही अनुकरणीय है। <br>
यहां प्रतिष्ठित या बड़े व्यक्ति से मतलब उससे नहीं है जिसने धन-संपदा अर्जित की हो, या जो व्यावसायिक रूप से काफी आगे बढ़ चुका हो, या जो प्रशासनिक अथवा अन्य अधिकारों से संपन्न हो, इत्यादि। प्रतिष्ठित वह है जो चरित्रवान् हो, कर्तव्यों की अवहेलना न करता हो, दूसरों के प्रति संवेदनशील हो, समाज के हितों के प्रति समर्पित हो, आदि-आदि।*

## इन्हें भी देखें
* कृषि की उत्तम पद्धतियाँ

## बाहरी कड़ियाँ
* IETF Best Current Practice RFCs List
* Security-Feeds.com Security best practices

श्रेणी:प्रबन्धन
अजय नदी

**अजय नदी** (Ajay River) भारत के बिहार, झारखण्ड और पश्चिम बंगाल में बहने वाली एक नदी है। यह हुगली नदी (जो भागीरथी नदी भी कहलाती है) की एक उपनदी है।

## इन्हें भी देखें
* हुगली नदी

## सन्दर्भ

श्रेणी:बिहार की नदियाँ
श्रेणी:झारखण्ड की नदियाँ
श्रेणी:पश्चिम बंगाल की नदियाँ
स्टाम्प शुल्क

**स्टाम्प शुल्क** (stamp duty) एक प्रकार का कर है जो दस्तावेजों पर लगाया जाता है। ऐतिहासिक रूप से यह अधिकांश प्रपत्रों जैसे चेक, रसीद, भूमि पंजीकरण आदि पर लगाया जाता रहा है। यह राज्य सरकार द्वारा लगाया जाता हैं।

## सन्दर्भ


## बाहरी कड़ियाँ
* '''ई-स्टाम्पिंग''': अब नहीं हो पायेगा सम्पत्ति का फर्जीवाड़ा 

श्रेणी:कर
जीवन मुक्त (1977 फ़िल्म)

***जीवन मुक्त*** (अंग्रेजी: Freedom in Life) 1977 में एस आर प्रोडक्षंस के लिए सुधेंदु रॉय निर्मित एवं निर्देशित हिन्दी भाषा की फिल्म है| इस पारिवारिक कथा आधारित फ़िल्म के प्रमुख कलाकार गिरीश कर्नाड एवं लक्ष्मी तथा सहायक कलाकार परीक्षत साहनी, विद्या सिंहा, सुरेश ओबेरॉय, मीना रॉय, सिधिर व माला जग्गी है| इसमें संगीत राहुल देव बर्मन ने दिया तथा गीतकार योगेश है|

कथा अपने जीवन में प्रेम खोजती अनिता नामक लडकी का है| इस खोज में कठिनाईयां सामना करने के बाद उसके 'जीवन मुक्त' होना दर्शाया गया है|
## संक्षेप
## चरित्र
## मुख्य कलाकार
* गिरीश कर्नाड &ndash; अमरजीत
* लक्ष्मी
* परीक्षत साहनी &ndash; सतीश शर्मा
* विद्या सिंहा
* सुरेश ओबेरॉय
* मीना रॉय
* सिधिर
* माला जग्गी

## दल
* *निर्देशन* – सुधेंदु रॉय
* *निर्माण* – सुधेंदु रॉय
* *निर्माण संस्था* – एस आर प्रोडक्षंस
* *संगीत* – राहुल देव बर्मन
* *गीत* – योगेश
* *पार्श्वगायन* – आशा भोंसले

## संगीत
सभी गीत के गीतकार योगेश एवं संगीतकार राहुल देव बर्मन है|

## रोचक तथ्य
## परिणाम
### बौक्स ऑफिस
### समीक्षाएँ
## नामांकन और पुरस्कार
## सन्दर्भ

## बाहरी कड़ियाँ
* 

श्रेणी:बॉलीवुड
श्रेणी:1977 में बनी हिन्दी फ़िल्म
श्रेणी:भारतीय फ़िल्में
श्रेणी:हिन्दी फ़िल्में
चमुर्थी घोड़ा

**चमुर्थी घोड़ा**, हिमाचल प्रदेश में पाई जाने वाली घोड़े की एक प्रजाति है। इसे 'पहाड़ों का ऊँट' कहा जाता है। चमुर्थी घोड़े स्पीति की पीन वैली में अधिक पाये जाते हैं। इन घोड़ों की विशेष बात यह है कि ये घोड़े यहां की भौगोलिक स्थिति में ढले होते हैं। साथ ही इन घोड़ों की एक महत्त्वपूर्ण बात यह होती है कि ये बर्फ में उसी तरह चलते हैं, जिस तरह रेगिस्तान में ऊंट चलते हैं। यही कारण है कि इन चमुर्थी घोड़ों की मांग दिन व दिन बढ़ती जा रही है।

## बाहरी कड़ियाँ
* चमुर्थी घोड़ा के बारे में जानकारी (अंग्रेजी में)

श्रेणी:भारतीय पशु
दण्डासन

दण्डासन को सामान्य बोलचाल के भाषा में `दण्ड लगान´ भी कहते हैं। पुराने समय में कुश्ती के अखाड़े में भी इस आसन को किया जाता था। इस आसन को करने का एक और प्रकार भी है जिसमें शरीर को कमर से ऊपर के भाग को तब तक उठाया जाता है जब तक की शरीर व फर्श के बीच त्रिभुज का आकार न बन जाएं। इस आसन का अभ्यास स्व्च्छ वातावरण व हवादार स्थान पर दरी या चटाई बिछाकर करें। सभी की इच्छा होती है कि उनका स्वस्थ और निरोगी शरीर हो और इसके साथ ही मजबूत कद-काठी हो तो क्या कहने। हमेशा से ही सुडोल शरीर बनाने के लिए सभी प्रयत्न करते ही है। योगासन के द्वारा हमारा शरीर आकर्षक और निरोगी बनता है।
यदि आप चौड़ी और मजबूत छाती बनाना चाहते हैं तो दण्डासन सबसे अच्छा उपाय है। इससे कम समय में ही लाभ दिखाई देने लगता है।

## दण्डासन की विधि
किसी साफ-स्वच्छ, शुद्ध वातावरण व हवादार स्थान पर कंबल आदि बिछा लें। इस आसन के लिए पहले पेट के बल लेट जाएं। अपने दोनों पैरों को मिलाकर व तानकर रखें। इसके बाद अपने दोनों हाथों के बीच थोड़ी दूरी रखते हुए छाती के बिल्कुल सीध में हाथ को कोहनियों से मोड़कर रखें। अब पूरे शरीर को तानते हुए धीरे-धीरे सांस अन्दर खींचे और पंजों पर शरीर का भार देते हुए दोनों हाथों के सहारे शरीर को तब तक ऊपर उठाएं जब तक दोनों हाथ बिल्कुल सीधा न हो जाएं। फिर सांस छोड़ते हुए धीरे-धीरे शरीर को नीचे फर्श से थोड़ा ऊपर रखें और पुन: श्वास लेकर शरीर को ऊपर ले जाएं। इस प्रकार से श्वास लेकर ऊपर और श्वास छोड़ते हुए नीचे आते हुए इस क्रिया को कई बार करें। इस आसन के अंत में सांस को छोड़कर आराम करें।

## दण्डासन के लाभ
इस आसन के अभ्यास से बाएं कन्धें तथा छाती के स्नायुओं का विकास होता है। यह आसन हाथ-पैरों को सख्त तथा छाती को चौड़ी व मजबूत बनाता है। यह पंजों व हथेलियों को मजबूत करता है। इससे सांस लेने की शक्ति बढ़ती है तथा कंठ फूलता है और शरीर के सभी अंग पुष्ट होते हैं। इस आसन से हाथों, कंधों तथा छाती के स्नायुओं का विकास होता है। यह हाथ-पैरों को शक्तिशाली तथा छाती को चौड़ी व मजबूत बनाता है। यह पंजों व हथेलियों को मजबूत करता है। इससे सांस लेने की शक्ति बढ़ती है तथा कण्ठ फूलता है तथा शरीर के सभी अंग पुष्ट होते हैं। यह आसन उन लोगों के लिए काफी फायदेमंद है जिन्हें पहलवानी पसंद है और जो पहलवानों जैसा शरीर बनाना चाहते हैं।
## सन्दर्भ
श्रेणी:योगासन
गोल्डीलॉक्स

thumb|250px|"मेरा दलिया किसने चख़ा?"
**गोल्डीलॉक्स और तीन भालू** (अंग्रेज़ी: Goldilocks and the Three Bears, गोल्डीलॉक्स ऐण्ड द थ़्री बेअर्ज़) एक प्रसिद्ध अंग्रेज़ी परी कथा है। कथन के रूप में यह कहानी लम्बे अरसे से ब्रिटेन में चली आ रही थी, लेकिन लिखित रूप में इसे सबसे पहले ब्रिटिश लेखक रॉबर्ट साउदी (Robert Southey) ने गुमनाम रूप से सन् 1837 में अपने एक लेख-संग्रह में छपवाया। अंग्रेज़ी भाषा की यह सब से लोकप्रिय कथाओं में से है और पश्चिमी संस्कृति में इसके तत्वों का कई सन्दर्भों में प्रयोग होता है।

## कथानक
इस कहानी के मूल ढाँचे में किसी वन में तीन भालू मनुष्यों की तरह एक घर में रहते हैं। उनमें से एक भालू बहुत बड़ा है, एक भालू बहुत छोटा है और एक भालू बीच के आकार का है। वे अपने घर को बहुत स्वच्छ और साफ़ रखते हैं। एक गोल्डीलॉक्स नाम की छोटी-सी लड़की उस वन में घूमती हुई भूखी और थकी-हारी उस घर पर पहुँचती है। उस समय तीनों भालू घर पर नहीं हैं।

अन्दर आकर उसे रसोई में मेज़ के इर्दगिर्द तीन कुर्सियाँ और ताज़े-बने दलिये से भरी तीन बड़ी कटोरियाँ मिलती हैं। जब वह बैठने लगती है तो पहली कुर्सी बहुत बड़ी होती है, दूसरी बहुत छोटी होती है, लेकिन तीसरी मध्यम आकार की और उसके लिए बिलकुल ठीक होती है। जब वह दलिया खाने लगती है तो एक कटोरी का दलिया अधिक गरम होता है, दूसरी का अधिक ठंडा होता है, लेकिन तीसरे का बिलकुल ठीक तापमान का होता है। वह दलिया खा लेती है। घर में घूमती वह भालुओं के शयनकक्ष में दाख़िल होती है, जिसमें तीन बिस्तर हैं। एक बिस्तर उसके लिए बहुत बड़ा होता है, दूसरा बहुत छोटा होता है, लेकिन तीसरा बिलकुल ठीक आकार का होता है। वह उसपर सो जाती है।

इतने में तीनों भालू घर आ जाते हैं। पहले तो वह अपने मेज़ की तितर-बितर हालत देखकर हैरान होते हैं। फिर मध्य-आकार का भालू देखता है कि कोई उसका सारा दलिया खा चुका है और शोर मचाता है। फिर कमरे में आकर वे देखतें हैं कि बिस्तर सब गड़बड़ किए गए हैं। बीच का भालू गोल्डीलॉक्स को अपने बिस्तर में सोता पाता है और फिर शोर मचाता है। गोल्डीलॉक्स शोर सुनकर घबराकर उठती है और भालुओं को देखकर एक खिड़की से बाहर कूदकर भाग जाती है।

अन्य वर्णनों में गोल्डीलॉक्स सब से छोटे भालू की कुर्सी और बिस्तर पर बैठते और लेटते हुए उन्हें तोड़ देती है, जिस से चिल्लाने वाला भालू सब से छोटा वाला होता है। कभी-कभी इन तीन भालुओं को पिता भालू (पापा बेअर), माता भालू (मामा बेअर) और बच्चा भालू (बेबी बेअर) के पात्रों में दर्शाया जाता है। कुछ रूपों में गोल्डीलॉक्स भागने की बजाए कुछ दिनों तक भालुओं का मेहमान बनकर रहती है।

## संस्कृति में
इस कहानी में गोल्डीलॉक्स कई दफ़ा दो चरम की चीज़ों को आज़माने के बाद उनके बीच की चीज़ को उचित पाती है - बीच के आकार की कुर्सी, बीच के तापमान का दलिया और बीच के आकार का बिस्तर। इस तत्व की ओर पश्चिमी कलाओं, लेखों और वैज्ञानिक रचनाओं में बहुत से उल्लेख मिलते हैं और "गोल्डीलॉक्स" एक प्रकार का सूत्रवाक्य बन चुका है:
* गोल्डीलॉक्स अर्थव्यवस्था (Goldilocks economy, गोल्डीलॉक्स इकॉनॉमी) - अर्थशास्त्र में किसी देश की ऐसी आर्थिक स्थिति को बोलते हैं जहाँ अच्छी गति की आर्थिक वृद्धि हो रही हो लेकिन इतनी भी तेज़ी से नहीं के महंगाई बढ़ जाए।
* गोल्डीलॉक्स क्षेत्र (Goldilocks zone, गोल्डीलॉक्स ज़ोन) - खगोलशास्त्र में किसी तारे से ऐसी दूरी वाले वासयोग्य क्षेत्र को बोलते हैं जो न तारे के अधिक पास होने से बहुत गरम हो और न अधिक दूर होने से बहुत ठंडा हो।

## इन्हें भी देखें
* परी कथा
* वासयोग्य क्षेत्र

## सन्दर्भ


श्रेणी:अंग्रेज़ी की परी कथाएँ
श्रेणी:अंग्रेज़ी कथाएँ
श्रेणी:सूत्रवाक्य
श्रेणी:हिन्दी विकि डीवीडी परियोजना
लामा (पशु)

**लामा** (*Lama glama*), एक कैमिलिड पशु है जो दक्षिण अमेरिका में पाया जाता है। इसे एक पालतू पशु के रूप में एंडियन लोगों द्वारा प्रागैतिहासिक काल से भी पहले से पाला जाता है और यह उनकी बोझा ढोने, ऊन और मांस की आवश्यकताओं को पूरा करता है। 

पूर्ण विकसित लामा की ऊँचाई 1.7&nbsp;मीटर (5.5&nbsp;फुट) से 1.8&nbsp;मीटर (6&nbsp;फुट) तक होती है। इनका वजन 130&nbsp;किग्रा (280&nbsp;पाउंड) and 200&nbsp;किग्रा (450&nbsp;पाउंड) के बीच होता है। जन्म के समय एक लामा छौने, जिसे क्रिआ कहते हैं का वजन 9.1&nbsp;किग्रा (20&nbsp;पाउंड) and 14&nbsp;किग्रा (30&nbsp;पाउंड) के बीच हो सकता है। लामा एक सामाजिक पशु है और यह दूसरे लामाओं के साथ झुंड में रहना पसन्द करते हैं। इनसे प्राप्त ऊन अत्यन्त मुलायम और लैनोलिन (अंग्रेजी: Lanolin; ऊन का मोम) से मुक्त होता है। लामा एक बुद्धिमान प्राणी है जो किसी सरल काम को कुछ प्रयासों के बाद करना सीख सकता है। यदि किसी लाम को बोझा ढोने के काम में लगाया जाये तो यह अपने वजन का 25% से 30% तक वजन कुछ मीलों तक ढो सकते हैं।

लामाओं का प्रादुर्भाव उत्तरी अमेरिका के मैदानों में लगभग ४ करोड़ वर्ष पहले हुआ था। जहां से प्रवास कर दक्षिण अमेरिका में आये। पिछले हिमयुग के अंत में (10,000–12,000 वर्ष पहले) उत्तरी अमेरिका से कैमेलिड विलुप्त हो गये। 2007 तक दक्षिण अमेरिका में लगभग 70 लाख लामा और अलपाका थे और 20 वीं सदी के अंत में आयात होने के कारण संयुक्त राज्य अमेरिका और कनाडा में इनकी संख्या क्रमश: 158000 और 100000 के करीब है।

## सन्दर्भ

श्रेणी:दक्षिण अमेरिका के स्तनधारी
श्रेणी:पशु
मां योगिनी मंदिर

**मां योगिनी मंदिर** झारखंड में गोड्डा जिले के पथरगामा प्रखंड में स्थित है। यह जिला मुख्यालय से मात्र 15 किलोमीटर दूर बारकोप में स्थित है। मां योगिनी का यह प्राचीन मंदिर तंत्र साधकों के बीच बेहद लोकप्रिय है। इसका इतिहास काफी पुराना है।

ऐतिहासिक और धार्मिक पुस्तकों के अनुसार, यह मंदिर द्वापर युग का ही है और यहां पांडवों ने अपने अज्ञात वर्ष के कई दिन बिताए थे। इसकी चर्चा महाभारत में भी है। तब यह मंदिर 'गुप्त योगिनी' के नाम से प्रसिद्ध था।

धार्मिक शास्त्रों के अनुसार, पत्नी सती के अपमान से क्रोधित होकर भगवान शिव जब उनका जलता हुआ शरीर लेकर तांडव करने लगे थे तो संसार को विध्वंस से बचाने के लिए भगवान विष्णु ने माता सती के शव के कई टुकड़े कर दिए थे। इसी क्रम में उनकी बायीं जांघ यहां गिरी थी। लेकिन इस सिद्धस्थल को गुप्त रखा गया था। विद्वानों का कहना है कि हमारे पुराणों में 51 सिद्ध पीठ का वर्णन है, लेकिन योगिनी पुराण ने सिद्ध पीठों की संख्या 52 बताई है।

जंगलों के बीच स्थित यह मंदिर तंत्र साधना के मामले में कामख्या के समकक्ष है। दोनों मंदिरों में पूजा की प्रथा एक सामान है। दोनों मंदिरों में तीन दरवाजे हैं। योगिनी स्थान में पिण्ड की पूजा होती है। कामख्या में भी पिण्ड की ही पूजा होती है।

बताया जाता है कि पहले यहां नर बलि दी जाती थी। लेकिन अंग्रेजों के शासनकाल में इसे बंद करवा दिया गया। मंदिर के सामने एक बट वृक्ष है। प्रचलित मान्यताओं के अनुसार इस बट वृक्ष पर बैठकर साधक साधना किया करते थे और सिद्धि प्राप्त करते थे।

मंदिर का गर्भगृह आकर्षण का विशेष केंद्र है। मां योगिनी मंदिर के ठीक बांयीं ओर से 354 सीढ़ी ऊपर उंचे पहाड़ पर मां का गर्भगृह है। गर्भगृह के अंदर जाने के लिए एक गुफा से होकर गुजरना पड़ता है। इसे बाहर से देखकर अंदर जाने की हिम्मत नहीं होती, क्योंकि इसमें पूरी तरह अंधेरा होता है। लेकिन जैसे ही आप गुफा के अंदर प्रवेश करते हैं, आपको प्रकाश नजर आता है, जबकि यहां बिजली की व्यवस्था नहीं है।

बाहर से गुफा के संकड़े द्वार और अंदर चारों तरफ नुकीली पत्थरों को देखकर लोग गुफा के अंदर जाने की हिम्मत नहीं जुटा पाते, लेकिन मां के आशीर्वाद से मोटे से मोटा व्यक्ति भी इसमें जाकर आसानी से निकल आता है। गर्भगृह के भीतर भी साधु अपनी साधना में लीन रहते हैं।

मां योगिनी मंदिर के ठीक दाहिनी ओर पहाड़ी पर मनोकामना मंदिर है। जो लोग मां योगिनी के दर्शन के लिए आते हैं, वे मनोकामना मंदिर जाना नहीं भूलते।

## सन्दर्भ

## बाहरी कड़ियाँ

* गोंड्डा जिले की वेबसाइट पर

श्रेणी:भारत के प्रसिद्ध मंदिर
राजस्थान परिवहन निगम

राजस्थान राज्य का सबसे बड़ा इंटरसिटी बस परिवहन **राजस्थान राज्य पथ परिवहन निगम** है इसका मुख्यालय जयपुर राजस्थान में हैं। राजस्थान में सरकारी स्तर पर गठित स्वायत्तशासी निगम जो राज्य और अन्य भारतीय राज्यों के बीच स्वयं की या अनुबंधित बसों के माध्यम से यातायात और परिवहन सेवाएँ प्रदान करता है।

## वर्तमान स्थिति
**आरएसआरटीसी** के स्थापना के पश्चात् काफी सेवाएं बढ़ी है तथा लगातार विकास हो रहा है। आज निम्न प्रकार की बसें है - साधारण ,एक्सप्रेस ,डीलक्स ,एसी ,स्लीपर ,वोल्वो इत्यादि। राजस्थान के अलावा गुजरात, हरियाणा, पंजाब, दिल्ली, उत्तर प्रदेश, हिमाचल प्रदेश, मध्य प्रदेश तथा महाराष्ट्र में ये बसे चलती है।

## इतिहास
राजस्थान सरकार ने यात्रियों के लिए कुशल सेवा के लिए सड़क परिवहन अधिनियम 1951 के तहत 01 अक्टुबर 1964 को स्थापना की।

## सन्दर्भ

श्रेणी:राजस्थान में परिवहन
श्रेणी:भारत के राज्य सड़क परिवहन निगम
जावरा

**जावरा** (Jaora) भारत के मध्य प्रदेश राज्य के रतलाम ज़िले में स्थित एक नगर है। यह मालवा क्षेत्र में रतलाम और मंदसौर के बीच स्थित है। जावरा ब्रिटिश भारत की जावरा रियासत की राजधानी भी थी।

## जावरा रियासत
राज्य की स्थापना अफगान मूल के मुस्लिम 'अब्दुएल गफूर मुहम्मद खान' ने की थी। वह पिंडारी नेता आमिर खान की सेना का एक घुड़सवार अधिकारी था। बाद में उन्होंने इंदौर के होलकर महाराजाओं को भी सेवा दी। वह उत्तरी मालवा में राजपूत प्रदेशों की भूमि पर कब्जा करने लगा। सैलाना के राजा लक्ष्मण सिंह द्वारा उसे पराजित करने के बाद विस्तार रुक गया, जिसने उसे विजय के बाद स्थानीय राजपूतों को परेशान न करने की शपथ दिलाई। नवाब ने बाद में अपने नए राज्य को बचाने के लिए अंग्रेजों के प्रति निष्ठा की कसम खाई। जावरा के नवाब अंग्रेजों के बहुत वफादार थे और विद्रोही काल में कई विद्रोहियों को कुचलने की जिम्मेदार ली। सेवाओं के बदले में, मंदसौर की संधि द्वारा 1818 में ब्रिटिश सरकार द्वारा उसे रियासत का दर्जा मिला। अतः में यह राजपूत रियासतों के अधीन हो गई|

## जनसांख्यिकी
2011 की भारत की जनगणना के अनुसार, जावरा तहसील की आबादी 243070 थी। पुरुषों की आबादी का 51% और महिलाओं का 49% है। जावरा की औसत साक्षरता दर 62% है: पुरुष साक्षरता 70% है, और महिला साक्षरता 54% है। जावरा में, 16% आबादी 6 साल से कम उम्र की है।

## यातायात
जावरा में रतलाम-अजमेर खंड के बीच भारतीय रेलवे नेटवर्क पर एक रेलवे स्टेशन है। जावरा से अजमेर, उदयपुर, आगरा, कोटा, इंदौर, उज्जैन, रतलाम, नीमच, मुंबई, वडोदरा, अहमदाबाद के लिए सीधी ट्रेनें हैं।

महू-नीमच राज्य राजमार्ग जावरा से होकर गुजरता है। जावरा जिला मुख्यालय रतलाम से 34 किमी दूर है। बसें आसपास के क्षेत्र तक पहुँच प्रदान करती हैं।

## पर्यटन आकर्षण
शहर में दो पार्क, छोटा बाग और बड़ा बाग हैं। शहर के किनारे स्थित हुसैन टेकरी हर साल हजारों आगंतुकों को आकर्षित करता है। उल्लेखनीय मंदिरों में 200 साल पुराना राधाकृष्ण मंदिर, मनचापुरन हनुमान मंदिर, जगन्नाथ महादेव, बड़ा मंदिर (जैन मंदिर), और जैन दादावाड़ी (श्री राजेन्द्रसूरीश्वर जी महाराज), रोजादेवी मंदिर, सुजालपुर मंदिर शामिल हैं।

## इन्हें भी देखें
* जावरा रियासत
* रतलाम ज़िला

## सन्दर्भ

श्रेणी:मध्य प्रदेश के शहर
श्रेणी:रतलाम ज़िला
श्रेणी:रतलाम ज़िले के नगर
गजेटियर

**गजेटियर** (gazetteer) मूलतः अँगरेज़ प्रशासकों की जानकारी और सुविधा के लिए आविष्कृत बहुप्रयुक्त वह ग्रन्थ-परम्परा है जिसमें एक क्षेत्र विशेष की सम्पूर्ण प्रामाणिक भौगोलिक, सांस्कृतिक, समाज-संबंधी जानकारियों का यथासंभव सचित्र संचयन होता है ताकि उसके अध्ययन से सभी बुनियादी जानकारियां, उस क्षेत्र में नए आने वाले पाठक तक को एक ही जगह उपलब्ध हो जाएँ।

गज़ेटियर एक क्षेत्र-विशेष का वर्णनात्मक विवरण है जिसमें प्रायः अकारादि क्रम से वहां के इतिहास, भूगोल, जलवायु, अवस्थिति, वर्षा, जनसँख्या, साक्षरता, उद्योग-धंधों, आर्थिक गतिविधियों, नगरों, जातियों, भाषा-साहित्य-संस्कृति आदि आदि अनेकानेक बातों का का उचित आंकड़ों सहित 'निरपेक्ष' उल्लेख होता है। पहले इसका रूप स्थानीय अथवा प्रादेशिक था, लेकिन १९वीं शताब्दी में समस्त संसार के उर्पुक्त विषयों से संबंधित हो गया और इस ढंग के अनेक कोश अद्यावधि प्रकाशित हो चुके हैं।

वर्ष २०१० में केंद्र सरकार के स्तर पर गजेटियर-पुनर्लेखन की योजना कार्यान्वित किये जाने की खबर आयी थी जैसा ४-२-१०१० को दैनिक हिंदुस्तान में प्रकाशित इस समाचार https://web.archive.org/web/20160814232230/http://vrajsanskritidarpan.webs.com/apps/photos/photo?photoid=201840715 से ज्ञात होता है-

"*देश भर में गजेटियर को नए सिरे से बनाने के लिए सरकार ने तैयारियों को शुरू कर दिया है। केंद्रीय गृह सचिव जीके पिल्लई की अध्यक्षता में सरकार ने एक कमेटी का गठन किया है जो कि राष्ट्रीय स्तर पर शुरू किए गए इस प्रोजेक्ट की देखरेख करेगी। पिल्लई ने देश के मुख्य सचिवों को सरकार की इस प्रोजेक्ट की जानकारी देते हुए कहा है कि इस दिशा में तेजी से काम करना होगा। पिल्लई ने अपनी चिट्ठी में लिखा है कि देश में कई नए राज्य और कई जिलों का गठन कर लिया गया है, लेकिन इनके गजेटियर नहीं बनाए गए हैं।

गजेटियर जिले और राज्यों के बारे में सरकारी दस्तावेज है, जो कि सबसे प्रामाणिक माने जाते हैं। गजेटियर में न सिर्फ जिलों का इतिहास होता है बल्कि उस जिले के बारे में एक एक जानकारी होती है। पिल्लई ने कहा है कि राष्ट्र्रीय स्तर पर इस दिशा में काम करने के लिए नेशनल इनफारमेटिक्स सेंटर (एनआईसी) से मिलकर काम किया जा रहा है इसलिए राज्यों को अपने स्तर पर एनआईसी के साथ मिल कर काम शुरू करना होगा।

उन्होंने कहा है कि योजना के पहले चरण में सभी गजेटियर को वेबसाइट पर भी डालना होगा तकि लोगों को इससे आसानी हो सके। गजेटियर को बनाने की परंपरा को ब्रिटिश शासन में शुरू किया गया था। गजेटियर में इलाके की सामाजिक, आर्थिक व भौगोलिक जानकारी होती है।

ब्रिटिश शासन में पहला गजेटियर इंपीरियर गजेटियर ऑफ इंडिया के नाम से सन 1881 में प्रकाशित किया गया था। सर विलियम हंटर ने इसकी योजना को तैयार किया था और 1869 में इस पर काम शुरू किया गया था। देश में उस समय के प्रशासकीय ढांचे के बारे में विस्तार से जानकारी देते हुए इसके बाद में सन 1908, 1909, व 1931 में एडीशन प्रकाशित किए गए थे। इसके बाद प्रादेशिक स्तर पर भी इन्हें तैयार किया गया था।* इससे पूर्व भारत में गजेटियर की शुरुआत सन् 1815 से देखने को मिलती है, जब वाल्टर हेमिल्टन ने ‘ईस्ट इंडिया गजेटियर’ प्रकाशित किया। सन् 1828 में इसका फिर दूसरा संस्करण निकला। यह दो वोल्यूम में था। इसके बाद सन् 1854 में गजेटियर आॅफ टेरिटरी का प्रकाशन हुआ।

किन्तु इस दिशा में वास्तविक प्रगति अब भी प्रतीक्षित है |

## इन्हें भी देखें
इम्पीरियल गजेटियर आफ़ इण्डिया

श्रेणी:भारत
राष्ट्रीय महिला आयोग

**राष्ट्रीय महिला आयोग** (अँग्रेजी: National Commission for Women, NCW) भारतीय संसद द्वारा 1990 में पारित अधिनियम के तहत 31 जनवरी 1992 में गठित एक सांविधिक निकाय है।यह एक ऐसी इकाई है जो शिकायत या स्वतः संज्ञान के आधार पर महिलाओं के संवैधानिक हितों और उनके लिए कानूनी सुरक्षा उपायों को लागू कराती है। आयोग की पहली प्रमुख सुश्री जननी पटनायक थीं। 17 सितंबर, 2014 को ममता शर्मा का कार्यकाल पूरा होने के पश्चात ललिता कुमारमंगलम को आयोग का प्रमुख बनाया गया था,मगर पिछले साल सितंबर में पद छोड़ने के बाद रेखा शर्मा को कार्यकारी अध्यक्ष के तौर पर यह संभाल रही थी,और अब रेखा शर्मा को राष्ट्रीय महिला आयोग का अध्यक्ष बनाया गया है।रास्ट्रीय महिला आयोग अधिनियम की धारा 7 के तहत आयोग का गठन किया जाता हैl

## गतिविधियाँ
राष्ट्रीय महिला आयोग का उद्देश्य भारत में महिलाओं के अधिकारों का प्रतिनिधित्व करने के लिए और उनके मुद्दों और चिंताओं के लिए एक आवाज प्रदान करना है। आयोग ने अपने अभियान में प्रमुखता के साथ दहेज, राजनीति, धर्म और नौकरियों में महिलाओं के लिए प्रतिनिधित्व तथा श्रम के लिए महिलाओं के शोषण को शामिल किया है, साथ ही महिलाओं के खिलाफ पुलिस दमन और गाली-गलौज को भी गंभीरता से लिया है।

बलात्कार पीड़ित महिलाओं के राहत और पुनर्वास के लिए बनने वाले कानून में राष्ट्रीय महिला आयोग की महत्वपूर्ण भूमिका रही है। अप्रवासी भारतीय पतियों के जुल्मों और धोखे की शिकार या परित्यक्त महिलाओं को कानूनी सहारा देने के लिए आयोग की भूमिका भी अत्यंत सराहनीय रही है।

## कार्य एवं अधिकार
# आयोग के कार्यों में संविधान तथा अन्‍य कानूनों के अंतर्गत महिलाओं के लिए उपबंधित सुरक्षापायों की जांच और परीक्षा करना है। साथ ही उनके प्रभावकारी कार्यांवयन के उपायों पर सरकार को सिफारिश करना और संविधान तथा महिलाओं के प्रभावित करने वाले अन्‍य कानूनों के विद्यमान प्रावधानों की समीक्षा करना है। 
# इसके अलावा संशोधनों की सिफारिश करना तथा ऐसे कानूनों में किसी प्रकार की कमी, अपर्याप्‍तता, अथवा कमी को दूर करने के लिए उपचारात्‍मक उपाय करना है। 
# शिकायतों पर विचार करने के साथ-साथ महिलाओं के अधिकारों के वंचन से संबंधित मामलों में अपनी ओर से ध्‍यान देना तथा उचित प्राधिकारियों के साथ मुद्दे उठाना शामिल है। 
# भेदभाव और महिलाओं के प्रति अत्‍याचार के कारण उठने वाली विशिष्‍ट समस्‍याओं अथवा परिस्थितियों की सिफारिश करने के लिए अवरोधों की पहचान करना, महिलाओं के सामाजिक आर्थिक विकास के लिए योजना बनाने की प्रक्रिया में भागीदारी और सलाह देना तथा उसमें की गई प्रगति का मूल्‍यांकन करना इनके प्रमुख कार्य हैं।
# साथ ही कारागार, रिमांड गृहों जहां महिलाओं को अभिरक्षा में रखा जाता है, आदि का निरीक्षण करना और जहां कहीं आवश्‍यक हो उपचारात्‍मक कार्रवाई किए जाने की मांग करना इनके अधिकारों में शामिल है। आयोग को संविधान तथा अन्‍य कानूनों के तहत महिलाओं के रक्षोपायों से संबंधित मामलों की जांच करने के‍ लिए सिविल न्‍यायालय की शक्तियां प्रदान की गई हैं।

## अध्यक्ष
आयोग के प्रारंभ से अब तक के अध्यक्षों की सूची -

## इन्हें भी देखे
*रूपाली चाकणकर

## सन्दर्भ

## बाहरी&nbsp;कड़ियाँ
राष्ट्रीय महिला आयोग की आधिकारिक वैबसाईट

श्रेणी:भारतीय महिलाएँ
लयबद्ध तैराकी

**लयबद्ध तैराकी**, तैराकी का एक संकर रूप है जिसमें तैराकों (चाहें वो एकल, युगल, तिकड़ी, या एक दल के रूप में भाग ले रहें हों) को संगीत की लय पर पानी में अपना तैराकी प्रदर्शन करना पड़ता है, जिसमें नृत्य और जिमनास्टिक शामिल रहते हैं। लयबद्ध तैराकी के लिए उन्नत तैराकी कौशल की आवश्यकता होती है, जिसके लिए तैराक में मजबूती, सहनशक्ति, लचीलापन, गरिमा, कलात्मकता और सटीक समय को भांपने का गुण होने के साथ साथ अपनी सांस पर नियंत्रण होना भी नितांत आवश्यक है, क्योंकि जब तैराक पानी में उल्टे होकर प्रदर्शन दे रहे होते हैं उन्हें सांस रोकनी पड़ती है।
 
## सन्दर्भ
शहरी भूमि सीलिंग अधिनियम

**शहरी भूमि सीलिंग अधिनियम** भारत में १९७६ में पारित किया गया था। यह अधिनियम शहरी विकास पर एक बड़ी बाधा है, अतः कई राज्यों ने इसे हटा दिया है, जैसे कि गुजरात और महाराष्ट्र| हालांकि, वहाँ अभी भी भवनों के लिए भूमि की निकासी के लिए आवश्यक प्रक्रिया में काफी भ्रम की स्थिति है, क्योंकि कानून के निरस्त होने का जमीनी तोर पर ज्यादा प्रभाव नहीं पड़ा है। महाराष्ट्र सरकार ने आम लोगों के लिए कम लागत के आवास उपलब्ध कराने के लिए इस अधिनियम के प्रावधानों के तहत जमीन के बड़े हिस्सों को खरीदा है। निरस्त की पूर्व शर्त के अनुसार राज्य सरकारों को जवाहर लाल नेहरू राष्ट्रीय शहरी नवीकरण मिशन (जेएनएनयूआरएम) के तहत अनुदान करना था, जिसका इस्तेमाल प्रमुख बुनियादी विकास परियोजनाओं के लिए होगा।

श्रेणी:भारत के अधिनियम
एकांत के सौ वर्ष

**एकांत के सौ वर्ष** (स्पेनी: Cien años de soledad, सियेन अन्योस दे सोलेदाद) गेब्रियल गार्सिया मार्ख़ेस द्वारा लिखित एक उपन्यास है जो एक काल्पनिक बुएन्दीआ (Buendía) नामक परिवार की कई पीढ़ियों की दास्तान है। कहानी का घटनास्थल दक्षिण अमेरिका के कोलम्बिया देश में ओरिनोको नदी के किनारे स्थित माकोन्दो (Macondo) नाम का शहर है जिसे बुएन्दीआ परिवार का पितामह, जोज़ आर्कादियो बुएन्दीआ (Jose Arcadio Buendía) स्थापित करता है। यह उपन्यास सन् १९६७ में छपा था और मार्ख़ेस की सबसे श्रेष्ठ रचना मानी जाती है। इसकी २ करोड़ से अधिक प्रतियाँ बिक चुकी हैं और ३७ भाषाओँ में अनुवाद किया जा चुका है।
इस उपन्यास में जादुई यथार्थवाद शैली का प्रयोग किया गया है, जिसने अपने प्रकाशन के पश्चात लातिन अमेरिकी साहित्य की तरफ दुनिया का ध्यान आकर्षित किया। एक ओर तो कहानी बिलकुल सत्य लगने  वाली घटनाओं पर आधारित है लेकिन बीच-बीच में जादुई घटनाएं भी घटती रहती हैं। यह सत्य और जादू का मिश्रण १९६० और १९७० के दशकों में दक्षिण अमेरिका से आने वाले बहुत से उपन्यासों में देखा गया था।

## इन्हें भी देखें
* गेब्रियल गार्सिया मार्ख़ेस
* जादुई यथार्थवाद

## सन्दर्भ

## बाहरी कड़ियाँ
* एकान्त के सौ वर्ष
श्रेणी:दक्षिण अमेरिकी उपन्यास
श्रेणी:स्पेनिश भाषा के उपन्यास

श्रेणी:अनूदित उपन्यास
श्रेणी:जादुई यथार्थवाद उपन्यासश्रेणी:१९६७ के उपन्यासश्रेणी:पारिवारिक आख्यान पर आधारित उपन्यास
श्रेणी:स्पेनी भाषा साहित्य
श्रेणी:दक्षिण अमेरिकी साहित्य
2008 ग्रीष्मकालीन ओलंपिक में ग्रेट ब्रिटेन

**[[ग्रेट ब्रिटेन]]** ने चीन की राजधानी बीजिंग में आयोजित हुए **[[2008 ग्रीष्मकालीन ओलम्पिक]]** में भाग लिया था। यूनाइटेड किंगडम का प्रतिनिधित्व ब्रिटिश ओलम्पिक संघ ने किया था, तथा चयनित एथलीटों की टीम को आधिकारिक तौर पर **टीम जीबी** कहा गया। ब्रिटेन केवल उन पांच राष्ट्रीय ओलम्पिक समितियों में से एक है जिसने 1896 से लेकर हर एक ग्रीष्मकालीन ओलंपिक खेलों में प्रतिभागी के तौर पर भाग लिया हैं।

## पदक विजेता

| width="78%" align="left" valign="top" |

| width="22%" align="left" valign="top" |

### एकाधिक पदक विजेता
निम्नलिखित टीम जीबी के प्रतियोगियों ने 2008 ओलंपिक खेलों में एकाधिक पदक जीते.

## सन्दर्भ

## बाहरी कड़ियाँ
* ब्रिटिश ओलम्पिक संघ &ndash; और उनके ''टीम जीबी'' पृष्ठ

ग्रेट ब्रिटेन
श्रेणी:ओलम्पिक खेलों में ग्रेट ब्रिटेन
मार्च-3ए

यह चीन का उपग्रह प्रक्षेपक यान है।

श्रेणी:उपग्रह प्रक्षेपक यान
श्रेणी:चीन
बेदाऊ

यह चीन का स्वदेशी उपग्रह नेविगेशन कार्यक्रम है।

:चीन का अंतरिक्ष कार्यक्रम
लखेरा

**लखेरा** एक जनजाति है जिससे संबंधित लोग मुख्यतः लाख के खिलौने और स्त्रियों के लिए लाख से कलात्मक आभूषण बनाते हैं।

## आस्था
लखारा समाज की कुलदेवी माँ चैना माता-कुशला है। 

## सन्दर्भ

श्रेणी:भारत की जनजातियाँ